Պրիւքսէլի Մայր Տաճար

300px|մինի|Պրիւքսէլի մայր տաճար
**Պրիւքսէլի մայր տաճար** (ֆր.՝ *Cathédrale Saints-Michel-et-Gudule de Bruxelles*, հոլ.՝ *Kathedraal van Sint-Michiel en Sint-Goedele*, լատ.՝ *Cathedralis Sancti Michaelis et Gudulae Bruxellis)*, տաճար Պրիւքսէլի մէջ, Պելճիքա: Գոթական արուեստի ամենացայտուն օրինակներէն մէկն է:

## Պատմութիւն
մինի|Լեոն վան Տիւոէթ տաճարի նախագիծը. 1943
Լեովէնի դուքս Լամպերտ Բ.ը (հոլ.՝ *Lambert II van Leuve*n) 1047-ին Սուրբ Կուտուլի (ֆր.՝ *Gudule de Bruxelles*, հոլ.՝ *Goedele van Brussel)* մասունքները տեղափոխեց Սուրբ Միքայէլ հրեշտակապետի եկեղեցի եւ այնտեղ կապիտուլ հիմնեց, որ ճանչցուեցաւ «Սուրբ Միքայէլի եւ Սուրբ Կուտուլի եկեղեցի» անուանումով եւ որ յետագային դարձաւ «Սուրբ Միքայէլի եւ Սուրբ Կուտուլայի տաճար»: Այս տաճարին սուրբերը նաեւ Պելճիքայի մայրաքաղաքին սուրբերն են: 1200-ին Պրապանտի հերցոգ Հենրի Բ.ը որոշեց կառոյցին ոճը փոխել՝ դարձնելով գոթական, վերնատուներու կառուցման աշխատանքները շարունակուեցան 1226-էն մինչեւ 1276: 1450-ին ճակատային մասի կառուցումը հիմնականին աւարտուած էր, իսկ 1485-ին աւարտեցաւ նաեւ ներքին մասը:

1983-1999-ականներուն անցան վերականգնումի աշխատանքներուն:

1995-ին տաճար այցելեց Հովհաննէս Պօղոս Բ.ը:

1999-ին տաճարին մէջ տեղի ունեցաւ Ֆիլիպի եւ Մաթիլտայի պսակադրութեան արարողութիւնը: 2003-ին տաճարին մէջ տեղի ունեցաւ իշխան Լորէն Պելճիքացի եւ իշխանուհի Քլեր Քոոմպսի պսակադրութիւնը:

## Ճարտարապետութիւն
Շէնքի արտաքին տեսքը կը ներկայացնէ երկու աշտարակներով գոթական համաչափ կառուցուածք: Իւրաքանչիւր աշտարակի ներսը կան երկար աստիճաններ, որոնք դուրս կու գան դէպի 64 մեթր բարձրութեամբ սանդղավանդակ:

Տաճարին գլխաւոր ճակատը ունի չորս դուռ՝ զարդարուած մուտքի երեք կամարաւոր ճակատամուտքերով եւ սուրբերու քանդակներով: Այն կառուցուած է ճարտարապետ Եան վան Ռեոպսրուկի կողմէ, ով նաեւ Պրիւքսէլեան քաղաքապետարանի հեղինակն է:

Դռները զարդարուած են երկաթակուռ բարձրաքանդակներով:

Կեդրոնական մուտքին մօտ տեղադրուած է հսկայական ապակենկար:

thumb|150px|left|ԱԱրտաքին մաս
thumb|Ժան-Պաբտիստ Կապրիոներու ապակիէ նկար
thumb|Տաճարի ներսը

## Չափեր
* Շինութեան երկարութիւնը՝ 114 մեթր (125 մեթր Փարիզի Սուրբ Աստուածամօր տաճարի երկարութիւնըէ)
* Շինութեան ներսի երկարութիւնը՝ 109 մեթր 
* Երկու աշտարակներուն բարձրութիւնը՝ 64 մեթր (35 մեթր՝ Փարիզի Աստուածամօր տաճարի բարձրութիւնը)
* Դուրսի առաւելագոյն լայնքը՝ 57 մեթր
* Ներսի առաւելագոյն լայնքը՝ 54 մեթր
* Ճակատին լայնքը, ըստ աշտարակներու ելուստներուն՝ 35 մեթր

Նաւ
* Գլխաւոր սրահի բարձրութիւնը՝ 25 մեթր (33,5 մեթր հեռաւորութեան վրայ Փարիզի Աստուածամօր տաճարն է, 42,3 մեթր հեռաւորութեան վրայ՝ Ամյէնի Աստուածամօր տաճարը)
* Սիւներու բարձրութիւնը խոյակներէն՝ 6,7 մեթր 
* Կամարներու բարձրութիւնը՝ 10 մեթր 
* Գլխաւոր սրահին լայնքը՝ 13,5 մեթր (12 մեթր հեռաւորութեան վրայ Փարիզի Աստուածամօր տաճարն է)
* Կցաշէնքի լայնքը՝ 6,7 մեթր
* Կցաշէնքի կամարին բարձրութիւնը՝ 11 մեթր

## Ներսի մաս
Տաճարին մէջ կան գեղեցիկ ապակենկարներ, որոնք աշխատցուած են 16-րդ դարուն Եան Հակի կողմէ, 18-րդ եւ 19-րդ դարերուն Շան Պաբտիստ Կապրոնիերու կողմէ: Տաճարին նաւը զարդարուած է նրբակերտ խոյակներով եւ սուրբերու արձաններով սիւնազարդ գաւիթներով, նստարանները ունին մուգ շագանակագոյն երանգաւորում, որ կը համադրուի լուսաւոր սրահի հետ: Տաճարին մէջ կայ երգեհոն: Տաճարին մէջ կը գտնուի նաեւ Պելճիքայի ազգային հերոս Ֆրետերիք տէ Մերոտէի (ֆր.՝ *Frédéric de Mérode*) դամբարանը:

## Պատկերասրահ

Պատկեր:Luc Viatour Bruxelles Catedrale ST-Michel.JPG|Տաճարը գիշերը
Պատկեր:(Belgium) St. Michael & St. Gudula Cathedrall Interior Statues, Brussels.jpg|Արձանները տաճարին մէջ
Պատկեր:(Belgium) St. Michael & St. Gudula Cathedrall (Stained Glass), Brussels.jpg|Կամար՝ ապակիէ նկարի շուրջը
Պատկեր:(Belgium) St. Michael & St. Gudula Cathedrall Chapel, Brussels.jpg|Կապելլա (կաթողիկէ մատուռ)
Պատկեր:Vitrail_de_la_profanation.JPG|Ժան-Պաբտիստ Կապրոնիերու ապակիէ նկարը
Պատկեր:St Michael and Gudula podium.jpg| Պարոքքօ ոճով եկեղեցական ամպիոն


## Ծանօոթագրութիւններ

## Գրականութիւն
* Histoire du règne de Charles-Quint en Belgique, Volume 5, Par Alexandre Henne
* Raymond van Schoubroeck, Hans-Günther Schneider: *Kathedrale St. Michael und St. Gudula, Brüssel.* Kunstführer Nr. 2463, Verlag Schnell & Steiner, Regensburg 2003, ISBN 3-7954-6342-4

## Արտաքին հղումներ
* Սուրբ Միքայէլի եւ Սուրբ Կուտուլայի տաճարի պաշտօնական կայք
* Virtual visit of the Saint-Michael Cathedral
* [ [Պրիւքսէլ]ի տաճար]
* Discovery guide with high quality pictures of the St. Michael and Gudula Cathedral
* [[Պրիւքսէլ]ի տաճար]